Iambus
Iambus vel ïambus (a verbo Graeco ἴαμβος) est pes artis metricae Latinae et Graecae, qui ex syllabis brevi et producta ordine positis constat (forma: ∪ —). Diiambus praeterea est tetrasyllabum metrum ex duobus iambis constans (forma: ∪ — ∪ —). Iambicus rythmus sermoni familiari maxime idoneus eratː quocirca tam in comoedia quam in tragoedia poetae Graeci trimetris iambicis ad dialogos utebantur, qui senarii apud Latinos facti sunt. Antiquiore adhuc aevo Archilochus et alii hoc metrum in poesi invectiva adhibuerunt. Tum iambi erant poetici generis nomen.